Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 128

4. évfolyam Témakör Tartalom Rendgyakorlatok Sorakozások, nyitódások, zárkózások segédvonalak nélkül. Fejlődések járás közben. Menetelés ütem- és lépéstartással, lépésváltás megkísérlése. Gimnasztika Határozott formájú szabad-, társas, kéziszer-, pad- és bordásfalgyakorlatok az ismétlésszám fokozatos növelésével. Gyakorlatok ritmusra, zenére ismert mozgáselemek alkalmazásával, táncos kivitelezéssel. Atlétika Járások alakzatban, különböző lépésmóddal, akadályok között, fölött és tempóban. Futások nehezített mesterséges akadályok között, irány-, iramváltásokkal, fordulatok beiktatásával. Futóiskola feladatai. Iramfutás állórajttal. Ugrások: fel-, le- és átugrások, mélyugrások akadálypályán — differenciáltan. Magasugrás lépő technikával, nekifutás 45˚-os szögből, a lendítőláb rögződése, alacsony magasság felett — differenciáltan. Távolugrás guggoló technikával, elugrósávból, közepes távú és tempójú nekifutással. Dobások: kislabdahajítás kidobóterpeszből, helyes hajító mozdulattal távolba. Célzó feladatok eltérő méretű dobóeszközökkel. Torna Támaszgyakorlatok: padon, szekrényen, fokozatos magasság- és lejtésemeléssel. Függésgyakorlatok bordásfalon feladatkombinációk alkalmazásával. Gyűrűn hintázás. Kötélmászási kísérlet: helyes mászókulcsolás, félmagasság. Egyensúlygyakorlatok: járás zsinóron (labirintus) padon (50 cm), padmerevítő gerendáján, ferde padon meghatározott kar-, lábtartásokkal, beiktatott leguggolással, fordulattal. Egyszerű gyakorlatok kiegészítő tornakészleten: függeszkedések, átfordulások, átmászások, mélyugrások. Talajtorna: elemfűzések, guruló átfordulás előre, hátra, tarkónállás, híd, mérlegállás, tigrisbukfenc, kézenállás segítővel, sorozatgurulások. Labdás gyakorlatok Adogatás párokban: álló helyzetben, mozgásban: járásban és lassú futásban, irányváltoztatásokkal végzett labdavezetési és labdaadogatási gyakorlatok. Labdás sportjátékok előkészítése elemi szinten: technikai és taktikai megoldások gyakoroltatása játék közben. Testnevelési és sportjátékok Sor- és váltóversenyek. Labdás testnevelési és sportjátékok könnyített szabályokkal. Küzdőfeladatok, játékok: húzások-tolások, emelések-hordások párban, csoportban. 2000/135/II. szám Témakör Tartalom Természetben űzhető sportok A helyi lehetőségek függvényében választhatók a sportágak és a sporteszközök. Könnyített testnevelés Testtartást javító és korrigáló gyakorlatok (önálló gyakorlással). Úszás Szárazföldi gyakorlatok: előkészítő gyakorlatok a parton, bemelegítő célgimnasztika. Légzőgyakorlatok: ki- és belégzés, levegő benntartása. Vízbiztonsági gyakorlatok: vízhez szoktató játékok és feladatok. Felfekvés, lebegés, siklás eszközzel (úszódeszka), leállás. Vízi játékok: fogó, labdás, páros, csoportos. Tevékenységek Az alapmozgások gyakorlása. Mozgásműveltséget fejlesztő gyakorlatok. Zenés-ritmikus gyakorlatok. A motorikus képességek gyakorlatai a testnevelés témaköreinek megfelelően. Labdás sportjátékok előkészítő gyakorlatai. A mozgásigényt kielégítő csoportos és egyéni játékok. Az egészséges életmód szokásainak megismerése, gyakorlása. Rendszeres testedzés. Az iskolán kívüli mozgáslehetőségek felismerése, igénybevétele, tapasztalatainak megbeszélése. Játékos sor- és váltóversenyek, mozgásos vetélkedők, küzdőfeladatok. Sportjátékok. Szabályok betartása, alkotása. A vízhez szoktatás, a vízbiztonság játékos gyakorlása. A testnevelés szakkifejezéseinek használata, utasítások gyakorlása. Követelmény — Értse meg és hajtsa végre az utasításokat menetgyakorlatok közben. — Törekedjen a tanult mozgásformák, gyakorlatok esztétikus, koordinált végrehajtására. Egyéni teljesítménye mérhetően növekedjen. — Tudjon egyenletes iramban 6—8 percig futni vagy futómozgást tartalmazó tevékenységet végezni. — Törekedjen a maximális futósebesség elérésére rövid távon, majd a sebesség minél hosszabb ideig történő tartására. — Tudjon állórajtból indulni, ugrásoknál hangsúlyozott legyen az elrugaszkodás. — Növekedjen a célba dobásoknál a találatszám, távolba dobásoknál az egyéni eredmény. — Tudjon a tanult talajtornaelemekből összeállított egybefüggő talajgyakorlatot végrehajtani tanári segítséggel. — Tudjon egyfajta szekrényugrást végrehajtani, segítségnyújtás mellett elvégezni. — Alkalmazkodjon a labda méretéhez, súlyához, a repülő labda útjához, ívéhez, irányához, sebességéhez. — Alkalmazzon egy számára megfelelő labdafogást, elkapást, birtoklást feladathelyzetben és játékban. — Tudjon a játékhelyzetnek megfelelően helyezkedni, viselje el játék közben a kudarcokat. — Tudjon a mellig érő vízben biztonságosan mozogni. 5—8. évfolyam Célok — Az egészséges testi fejlődés elősegítése, a tanulók egészséges életmódra szoktatása. — A változatos mozgásformák alkalmazási készségének fejlesztése, az alapvető mozgásműveltség igényének felkeltése. — A tanulók cselekvésbiztonságának fokozása, a motorikus képességek fejlesztése. — A mozgási és cselekvési igény felkeltése és fenntartása. — Az egészséges életmód és rendszeres fizikai aktivitás igényének megalapozása. 2000/135/II. szám Feladatok — Neveljen a testnevelés eszközeivel egészséges életmódra. — Sajátíttassa el a különféle mozgásos alaptechnikákat, hely- és helyzetváltoztatási képességeket. — Fejlessze a mozgásos játékkészséget. — Ismertesse meg és gyakoroltassa néhány sportjáték szabályait és technikáját. — Biztosítsa a feltételeket a kondicionális és koordinációs képességek, a mozgásos cselekvésbiztonság fejlődéséhez. — Fejlessze a tanulók izomérzékelését, ritmus- és reakcióképességét, térbeli tájékozódó képességét. — Járuljon hozzá a testtartási és mozgásos rendellenességek megelőzéséhez, illetve korrigálásához. — Tudatosan és rendszeresen, egyéni gyakorlatvégzéssel szoktassa hozzá a könnyített testnevelésre szoruló tanulókat a megfelelő terheléshez. Ellensúlyozza bennük a kialakult kisebbségi érzést, gátlásokat. Fejlesztendő készségek, képességek, attitűdök Általános kondicionális (erő, állóképesség, gyorsaság) és koordinációs (futó, ugró, dobó, ügyesség, hajlékonyság, lazaság, rugalmasság, egyensúlyérzék, téri tájékozódás) képességek. A torna, az atlétika és a sportjátékok szerkezelési képességei. A mozgásminták helyzethez igazított alkalmazási képessége. A mozgásszabályozó képesség. Játékkészség és sportági képességek: mozgáskombináció, konstruktív emlékezet, helyzetfelismerő és cselekvéses gondolkodás. Állóképesség, kitartás, együttműködés, egészséges versenyszellem, önkifejezés, önállóság.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes